3Yaba Moshe o bua ho setjhaba, o re: “Hlomellang bahlabani ba lona ba ye ntweng, ba futuhele Bamidiane ho phethahatswe boiphetetso ba Morena ho Bamidiane. 4Le tla ntsha banna ba sekete morabeng o mong le o mong wa merabe yohle ya Iseraele, hore ba ye ntweng.” 15O tla etsetsa tabernakele dipolanka tsa sefate sa leoka tse tla emiswa; 16bolelele ba polanka e tla ba tswe tse leshome, mme bophara ba polanka e be setswe se nang le halofo ya setswe. 17Polanka e nngwe le e nngwe e tle e etsetswe dimapo tse pedi tse bapaneng, o tle o etse dipolanka tsohle tsa tabernakele jwalo. 18Dipolanka tseo o di etsang tsa tabernakele, o tla bea tse mashome a mabedi ka nqa borwa; 19o tla etsa didulwana tsa silefera tse mashome a mane tse tla bewa tlasa dipolanka tse mashome a mabedi, polanka e be le didulwana tse pedi le dimapo tse pedi tsa tsona, e nngwe polanka e be le didulwana tse pedi le dimapo tse pedi tsa tsona. 20Lehlakore la bobedi la tabernakele le ka nqa leboya o tla le etsetsa dipolanka tse mashome a mabedi; 21o etse le didulwana tsa tsona tsa silefera tse mashome a mane, polanka e nngwe e be le didulwana tse pedi, e nngwe polanka e be le didulwana tse pedi. 22Haele motseo wa tabernakele, nqa bophirimela, o o etsetse dipolanka tse tsheletseng. 23O tla etsetsa dikgutlo tsa tabernakele, motseo, dipolanka tse pedi. 24Di tla kopanngwa katlase, hape di kopanngwe le kahodimo ka mofapo; di etswe jwalo tse pedi; mme di fele di be dikgutlong tse pedi. 25Ha ho le jwalo, teng ho tla ba le dipolanka tse robileng meno e le mmedi tse nang le didulwana tsa tsona tsa silefera; didulwana tsona di tla bo leshome le metso e tsheletseng, di be ka bobedi katlasa polanka e nngwe, le ka bobedi katlasa polanka e nngwe. 26O ntoo etsa maballo a sefate sa leoka; a be mahlano dipolankeng tse lehlakoreng le leng la tabernakele; 27maballo a mang a mahlano a be dipolankeng tsa lehlakore la bobedi la tabernakele; hape, maballo a be mahlano dipolankeng lehlakoreng la tabernakele le ka nqa bophirimela, motseo. 28Leballo le hare le be hara dipolanka, ho di kopanya hammoho. 29O tla maneha dipolanka ka kgauta, mme o etse mefapo ya tsona ya kgauta eo maballo a tla kenngwa ho yona; le wona maballo o a manehe ka kgauta. 30O hlome tabernakele ka mokgwa oo o o bontshitsweng thabeng.